মা-কে সৌন্দর্যে টক্কর দিয়ে গেল মেয়ে আরাধ্যা

ওয়েব ডেস্ক: গণেশপুজোতে মাতোয়ারা বাণিজ্যনগরী। গণেশ চতুর্থীতে উৎসবের মেজাজে রয়েছেন বলিউড তারকারাও। ঐশ্বর্য রাইকে (Aishwarya Rai) মুম্বইয়ের জিএসবি গণপতি উৎসবে তাঁর মেয়ে আরাধ্যা বচ্চনের সঙ্গে দেখা গিয়েছে, এবং তাদের ছবি ও ভিডিয়ো ইন্টারনেটে ছড়িয়ে পড়েছে। নেটপাড়া বলছে মা-কে সৌন্দর্যে টক্কর দিয়ে গেল মেয়ে। সোশ্যাল মিডিয়ায় ছবি ছড়িয়ে পড়তেই আরাধ্যার সৌন্দর্যে মুগ্ধ ভক্তরা। ভক্তরাও লক্ষ্য করেছেন যে গত কয়েক বছরে আরাধ্যা কতটা লম্বা হয়েছে। ঐশ্বর্যর কাঁধ ইতিমধ্যেই ছুঁয়ে ফেলেছে মেয়ে। উচ্চতার ক্ষেত্রে বাবার হাত রেখেছেন আরাধ্যা।

মুম্বইয়ের জিএসবি গণপতি উৎসবে ঐশ্বর্য রাই এবং আরাধ্যা বচ্চন (Aaradhya Bachchans)। মা-মেয়েকে গণেশ মূর্তির সামনে আশীর্বাদ নিতে দেখা গেল। এই অনুষ্ঠানের একটি ভিডিয়োতে দেখা গিয়েছে, ভিড়ের মধ্য দিয়ে গৌড় সারস্বত ব্রাহ্মণ গণেশোৎসবের প্যান্ডেলে সিদ্ধিদাতার আশীর্বাদ নিতে যাওয়ার সময় ঐশ্বর্য তাঁর মেয়ে আরাধ্যাকে আগলে রেখেছিলেন। মা-মেয়ের জুটি হাসিমুখে ভক্তদের সঙ্গে এরপর কথা বলেন। এমনকী, প্যান্ডেলে প্রবেশের আগে কয়েকটি সেলফিও তোলেন দুজনে। সাদা রঙের পোশাক পরেছিলেন ঐশ্বর্য। সঙ্গে গাঢ় লাল লিপস্টিক আর ছোট্ট একটা টিপ। আরাধ্যা হলুদ রঙের কুর্তা সেট পরেছিলেন। একটা ছবিতে দেখা গেল, প্যান্ডেলের সামনে দুজনেই হাত জোড় করে প্রার্থনা করছেন। এই ছবি দেখে নেটাগরিকরা মা থেকে মেয়ে আরাধ্যাকে সৌন্দর্যের কয়েকগুন এগিয়ে রাখল। অনেকেই বলছেন মাকেও টেক্কা দিচ্ছে মেয়ে আরাধ্যা। গত বছর ঐশ্বর্য-আরাধ্যার সঙ্গে প্যান্ডেলে গিয়েছিলেন মা বৃন্দা রাইও।

আরও পড়ুন: দীপিকাকে অনুষ্কা কেন কটাক্ষ করলেন!

ঐশ্বর্য-অভিষেক কন্যা ধীরুভাই আম্বানি আন্তর্জাতিক স্কুলে। বলিউডের অধিকাংশ স্টারকিডই আম্বানিদের স্কুলেই পড়াশোনা করে। পড়াশোনার পাশাপাশি স্কুলের এক্সট্রা কারিকুলার কার্যক্রমেও নিয়মিত অংশ নেন আরাধ্যা। বার্ষিক অনুষ্ঠানে আরাধ্যার নাচ কিংবা অভিনয়ের ভিডিয়ো প্রায়শই ভাইরাল হয় নেটপাড়ায়। ঐশ্বর্য রাই বচ্চনের জীবনে গুরুত্বপূর্ণ জায়গা দখল করে রেখেছেন তাঁর মা বৃন্দা রাই। ছোট থেকে মা তাঁকে আগলে বড় করেছেন। এ কথা অনেকেই স্বীকার করে নেন, ঐশ্বর্য তাঁর এই সৌন্দর্য পেয়েছেন মায়ের থেকেই। কখনও যদি ঐশ্বর্য রাই বচ্চনের মায়ের ছোটবেলার ছবি দেখেন, তা হলে বুঝবেন তিনি আসলে তাঁর মায়ের ডুপ্লিকেট। আরাধ্যার জন্মের পর থেকে তাঁকে এক মুহূর্তের জন্যেও কাছছাড়া করেননি ঐশ্বর্য রাই বচ্চন। সারাক্ষণই তাঁকে আগলে রেখেছেন নিজের কাছে। ঐশ্বর্যকে বলতে শোনা গিয়েছিল, “এই মুহূর্তে দাঁড়িয়ে আমার চোখে পৃথিবীর সবচেয়ে সুন্দর নারী আমার মেয়ে আরাধ্যা বচ্চন। আমার চোখে এই মুহূর্তে দাঁড়িয়ে সবচেয়ে সুন্দর নারী আমার মেয়ে আরাধ্যা।

View this post on Instagram

A post shared by GSB Seva Mandal (@gsbsevamandalmumbai)

অন্য খবর দেখুন